alexandrainst/scandi-wiki huggingface dataset:
Fjordfesten

Fjordfesten er en musikkfestival som siden 2008 har blitt arrangert årlig i Badeparken like ved Park hotell i Sandefjord.

Festivalen er ganske populær i Vestfold, og mennesker fra andre byer kommer for å se på Fjordfesten og ikke bare Sandefjordingene. Ordet «Fjordfesten» blir benyttet fordi Sandefjord blir ofte kalt «fjorden» av de fleste som er vokst opp i byen, og mennesker rundt om i Norge som kjenner til Sandefjord by, og «festen» fordi det er festligheter på stedet.

Kjente artister som er oppvokst i Sandefjord som også har opptrådd på festivalen er Ina Wroldsen. Sist gang hun opptrådte på Fjordfesten var i 2018.

I 2015 trakk festivalen  publikummere, med artister som Daniel Kvammen, Violet Road, Kurt Nilsen og Tomas Ledin på fredag, samt Turboneger, Ylvis, Lissie og Broiler på lørdag.

Referanser

Eksterne lenker 
 

Musikkfestivaler i Vestfold og Telemark
Kultur i Sandefjord
Repeterende arrangementer etablert i 2008
Alon Mandel

Alon Mandel (født 23. august 1988) er en israelsk svømmer.

Han representerte Israel under Sommer-OL 2008 i Beijing, hvor han ble utslått i forsøkene på 100 meter butterfly.

Referanser

Eksterne lenker 
 

Israelske svømmere
Deltakere for Israel under Sommer-OL 2008
Svømmere under Sommer-OL 2008
Deltakere for Israel under EM i svømmesport 2012
Andrew Lauterstein

Andrew Lauterstein (født 22. mai 1987) er en australsk svømmer.

Han representerte Australia under Sommer-OL 2008 i Beijing, hvor han tok bronse på 100 meter butterfly. Han tok også sølv på medleystafetten og bronse på fristafetten.

Referanser

Eksterne lenker 
 

Australske svømmere
Medaljevinnere under Sommer-OL 2008
Deltakere for Australia under Sommer-OL 2008
Svømmere under Sommer-OL 2008
Olympiske medaljevinnere i svømming
Bokser-Gudinden

Bokser-Gudinden (orig.: The Red Lantern) er en amerikansk historisk dramafilm fra 1919, regissert av Albert Capellani. Hovedrollene består av Alla Nazimova som de to rollefigurene Mahlee & Blanche Sackville og med videre roller spilt av Noah Beery, Charles Bryant og Edward Connelly.

Anna May Wong opptrer i denne filmen sin første filmrolle som en ukreditert karakter.

Handling 
Mahlee og Blanche Sackville er halv-søstre. Blanche er datter av en engelskmann og hans kone. Mahlee er datter av engelskmannen og hans kinesiske elskerinne.

Mahlee avviser sitt eget folk, og forsøker så godt hun kan å finne et liv for seg selv blant europeerne. Men dette mislykkes, og hun vender i stedet hjem til hennes eget kinesiske folkeslag.

Skuespillere 
 Alla Nazimova som Mahlee Sackville / Blanche Sackville
 Margaret McWade som Madame Ling
 Virginia Ross som Huang-Ma
 Frank Currier som Sir Philip Sackville
 Winter Hall som pastor Alex Templeton
 Amy Veness som Mrs. Templeton
 Darrell Foss som Andrew Templeton
 Noah Beery som Dr. Sam Wang
 Harry Mann som Chung
 Yukio Aoyama som Sing
 Edward Connelly som General Jung-Lu

Eksterne lenker 
 

Dramafilmer fra USA
Stumfilmer fra USA
Romantiske filmer fra USA
Filmer fra 1919
Sort-hvitt-filmer
Ektesengen

Ektesengen (italiensk: Una storia moderna: l’ape regina) er en italiensk komedie fra 1963 regissert av Marco Ferreri.

Filmen ble vist på filmfestivalen i Cannes i 1963, hvor Marina Vlady vant prisen for beste skuespillerinne.

Medvirkende
 Ugo Tognazzi - Alfonso
 Marina Vlady - Regina
 Walter Giller - fader Bariaco
 Linda Sini - moder Superior
 Riccardo Fellini - Riccardo
 Igi Polidoro - Igi
 Nino Vingelli
 Achille Majeroni - tante Mafalda

Eksterne lenker 
 

Italienskspråklige filmer
Filmer fra 1963
Italienske filmkomedier
Rakettnatt

Rakettnatt, Music and Arts Festival, tidligere kjent som Polaria Music Fest, er en festival som arrangeres årlig på torget i Tromsø sentrum. Festivalen ble arrangert første gang i august 2014, da som Polaria Music Fest, året etter fikk de dagens navn. Festivalen overtok festivaldatoen til Døgnvillfestivalen etter at de gikk konkurs i 2013.

Artister som har spilt på RakettNatt

2022

2020 og 2021 
RakettNatt 2020 og 2021 ble avlyst på grunn av koronaviruspandemien.

2019

2018

2017

2016

2015

2014

Referanser

Eksterne lenker 
 Nettside

Musikkfestivaler i Troms og Finnmark
Musikk i Tromsø
Euryceraea

se tekst i artikkel

 
Euryceraea er slekt av biller i delgruppen (underfamilien) Chrysomelinae.

Utseende 
Middelsstore, bredt ovale, blanke, svarte bladbiller med hvite til gule tverrflekker på dekkvingene. Antennene er kraftig fortykket mot spissen, knapt halvparten så lange som kroppen. Pronotum er rundet, mye bredere enn langt, ved roten så bredt som dekkvingene, som har kraftige punktrader.

Levevis 
Slekten kan finnes på mange ulike planter.

Utbredelse 
Slekten er naturlig utbredt i den neotropiske økosonen.

Systematisk inndeling 
Slekten blir noen ganger slått sammen med Dorysterna.

 orden biller (Coleoptera)
 underorden Polyphaga
 overfamilie Chrysomeloidea Latreille, 1802 (=Phytophaga) 
 familien  bladbiller (Chrysomelidae Latreille, 1802) 
 underfamilien Bladbiller, Chrysomelinae Latreille, 1802
 stammen Chrysomelini Latreille, 1802
 slekten Euryceraea Stenheil, 1877
 Euryceraea paradoxa Achard, 1914
 Euryceraea wagneri Stenheil, 1877

Referanser

Eksterne lenker 
 Bilde av Euryceraea wagneri
 

Bladbiller
Biller formelt beskrevet i 1877
Nigidius negus

Nigidius negus er en bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En nokså liten (ca. 15 millimeter), nokså smal, flat, blank, svart hjortebille. Denne gruppen har ikke svært forstørrede kjever hos hannene, derimot har kjevene en oppoverrettet lobe ("øre") ved roten. Hodet er trapesformet. Pronotum er rundet, bredere enn langt, på forkanten med en grop på hver side av midtlinjen, med en kraftig punktert midtfure, områdene langs denne svært blankt. Forkroppen er grovt og tett punktert, særlig på hodet, men der er blanke felter i bakhodet og over hvert antennefeste. Dekkvingene har tydelige, doble punktrekker.

Utbredelse 
Arten lever i Etiopia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Nigidiini
 Slekten Nigidius W.S. MacLeay, 1819 – 75 arter
 Nigidius negus Bomans, 1993

Eksterne lenker – Bilder 
 Nettside om arten
 Bildegalleri

Eksterne lenker 
 
 

Hjortebiller
Biller formelt beskrevet i 1993
Etiopias insekter
Eucarteria subvittata

Eucarteria subvittata er en bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En liten (ca. 10 millimeter), litt bred, mørkt rødbunlig hjortebille. Kropen er spredt kledt med lyse skjell. Hannens kjever er moderat forstørrede, litt kortere enn hodet, knivformede. Hodet er bredest nær forkanten, avsmalnende bakover. Pronotum er rundet, noe bredere enn langt, forhjørnene litt framskytende. Dekkvingene er jevnbrede, forholdsvis korte og brede, med svært fine punktrader. Bein er middels lange, nokså kraftige, leggen på forbeinet med tenner langs yttersiden i nesten hele sin lengde.

Levevis 
Larvene utvikler seg i døde røtter av eukalyptus-trær.

Utbredelse 
Arten er bare kjent fra New South Wales i Australia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Pholidotini Kikuta, 1986 (eventuelt Rhyssonotini)
 Slekten Eucarteria Lea, 1914 – bør kanskje regnes som et synonym for Cacostomus
 Eucarteria subvittata Moore, 1994

Kilder 
 Oversikt over artene

Eksterne lenker 
 
 Alain Galant: Les Lucanidae du Monde. Nettside om arten, Besøkt 24.6. 2019

Hjortebiller
Biller formelt beskrevet i 1994
Australias insekter
Grammodesma

se tekst i artikkel

 
Grammodesma er slekt av biller i delgruppen (underfamilien) Chrysomelinae.

Utseende 
Middelsstore, ovale, blanke, mørke bladbiller, dekkvingene gjerne gulaktige med svarte tegninger. Kroppen kan ha noe avdempet metallglans.

Levevis

Utbredelse 
Slekten er utbredt i den neotropiske økosonen.

Systematisk inndeling 

 orden biller (Coleoptera)
 underorden Polyphaga
 overfamilie Chrysomeloidea Latreille, 1802 (=Phytophaga) 
 familien  bladbiller (Chrysomelidae Latreille, 1802) 
 underfamilien Bladbiller, Chrysomelinae Latreille, 1802
 stammen Chrysomelini Latreille, 1802
 slekten Grammodesma Achard, 1923
 Grammodesma cothurnix (Stål, 1860)
 Grammodesma depressiuscula Bechyné, 1952
 Grammodesma elongata Bechyné, 1952
 Grammodesma obliqua (Stål, 1859)
 Grammodesma stulta (Stål, 1859)
 Grammodesma westringi (Stål, 1859)

Referanser

Eksterne lenker 
 Nettside om slekten, besøkt 24.6. 2019
 

Bladbiller
Biller formelt beskrevet i 1923
Jakob Maslø Dunsby

Jakob Maslø Dunsby (født 13. mars 2000) er en norsk fotballspiller som spiller for Egersunds Idrettsklubb.

Landslaget
Han ble tatt ut i Norges tropp til U19-EM 2019 i Armenia.

Referanser

Eksterne lenker 
 

 
Norske fotballspillere
Fotballspillere for Sandefjord Fotball
Fotballspillere for HIFK Fotboll
Fotballspillere for IF Fram
Fotballspillere for Egersunds IK
Arktika-klasse isbryter

Arktika - klassen er en russisk (tidligere Sovjet) klasse atomdrevne isbrytere. Tidligere kjent som Prosjekt 10520 atomdrevne isbrytere, som var verdens største og mektigste isbrytere fram til 2016, da lanseringen av den første "Prosjekt 22220 isbryter", også kalt Arktika. 

Skip av Arktika klassen er eid av den russiske føderale regjeringen, men ble operert av Murmansk Shipping Company (MSCO) frem til 2008, da de ble overført til fullt ut offentlig eid operatør Atomflot. Av de ti sivile atomdrevne fartøy bygget av Russland (og Sovjetunionen), har seks har vært av denne typen. De brukes for å følge handelsskip i Polhavet nord for Sibir, samt for vitenskapelige ekspedisjoner til Arktis. Selskapet selger også turistreiser til arktiske strøk.

Referanser 

Atomisbrytere
FC Barcelona Femení

FC Barcelona Femení er en spansk fotballklubb fra Barcelona.

Den ble startet i 1988 som Club Femení Barcelona, og en av klubbene som samme året startet den spanske kvinneligaen.  I 1994 vant de sin første cupseier og var nest best i ligaen.  Fra 2001 har de vært en offisiell del av storlaget FC Barcelona som hadde stått som viktig sponsor frem til da. Norske Caroline Graham Hansen gikk hit i 2019 som angriper. I juli 2021 signerte norske Ingrid Syrstad Engen med klubben.

Trener 2017–19 var Fran Sánchez fra Barcelona.  Han ble etterfulgt av katalaneren Lluís Cortés, som sommeren 2021 ble etterfulgt av Jonatan Giráldez bak spakene.

De spiller sine hjemmekamper på Estadi Johan Cruyff med plass til 6 000 tilskuere. Det stod nytt i 2019, beliggende i Ciutat Esportiva Joan Gamper som er klubbens treningsanlegg.

Spillerstall 
oppdatert 7. september 2022

Utlånte spillere

Meritter

Nasjonalt 

 Primera División
 Vinner (7): 2011/12, 2012/13, 2013/14, 2014/15, 2019/20, 2020/21, 2021/22
 Copa de la Reina
 Vinner (9): 1994, 2011, 2013, 2014, 2017, 2018, 2019/20, 2020/21, 2021/22
 Supercopa de España
 Vinner (2): 2019/20, 2021/22
 Copa Catalunya
 Vinner (10): 2009, 2010, 2011, 2012, 2014, 2015, 2016, 2017, 2018, 2019

Internasjonalt 

 UEFA Women's Champions League
 Vinner (1): 2020/21
 Andreplass (2): 2018/19, 2021/22

Referanser

FC Barcelona
Kvinnefotballag
Fotballag i Spania
Fotballag etablert i 1988
Marcus Holmgren Pedersen

Marcus Holmgren Pedersen (født 16. juli 2000 i Hammerfest) er en norsk fotballspiller som spiller for den nederlandske klubben Feyenoord Rotterdam.

Landslaget
Han ble tatt ut i Norges tropp til U19-EM 2019 i  Armenia.

Den 24. august 2021 ble han tatt ut i sin første landslagstropp for  i kampene mot  (1. september),  (4. september) og  (7. september).

Den 1. september 2021 fikk han sin første landskamp for  mot .

Referanser

Eksterne lenker 
 

Norske fotballspillere
Norske landslagsspillere i fotball for herrer
Fotballspillere for Tromsø IL
Fotballspillere for Molde FK
Fotballspillere for Feyenoord Rotterdam
Norske fotballspillere i Nederland
Personer fra Hammerfest kommune
Yamashita

Yamashita (som skrives 山下, uttales jamAsjta og betyr "under fjellet") er et japansk etternavn. Det er også betegnelsen på et sprangmoment i herreturn, oppkalt etter Haruhiro Yamashita.

Etternavn
Japansk kultur
Eunice Newton Foote

Eunice Newton Foote (født 17. juli 1818, død 30. september 1888) var en amerikansk vitenskapskvinne, oppfinner og forkjemper for kvinners rettigheter. Hun var blant de første som anslo at økning av andelen av karbondioksid i atmosfæren ville føre til en økning av den globale temperaturen.

Referanser

Eksterne lenker 

 «The father of climate science, my Foote!? A mystery revealed», artikkel fra ABC Australia (engelsk)

Personer fra Litchfield County i Connecticut
Fysikere fra USA
Aktivister fra USA
Menneskerettighetsaktivister
Kvinnesaksforkjempere fra USA
Ewanius

se tekst i artikkel

 
Ewanius er en slekt av biller i delgruppen (underfamilien) Chrysomelinae.

Utseende 
En liten (ca. 4 millimeter), oval, blank, brunrød bladbille. Pronotum er rundet, mye bredere enn langt, nesten så bredt som de jevnbrede dekkvingene. Disse har kraftige punktrader, og kan ha noen diffuse, mørke flekker.

Levevis 
Artene er knyttet til trær i sørbøkslekten (Nothofagus).

Utbredelse 
Arten lever på Tasmania.

Systematisk inndeling 

 orden biller (Coleoptera)
 underorden Polyphaga
 overfamilie Chrysomeloidea Latreille, 1802 (=Phytophaga) 
 familien  bladbiller (Chrysomelidae Latreille, 1802) 
 underfamilien Bladbiller, Chrysomelinae Latreille, 1802
 stammen Gonioctenini
 slekten Ewanius Reid, 2002
 Ewanius nothofagi Reid, 2002

Litteratur 
 C.A.M. Reid (2002) A New Genus of Chrysomelinae from Australia (Coleoptera: Chrysomelidae).  The Coleopterists Bulletin 56 (4): 589-596. Referanseside

Eksterne lenker 
 Atlas of Living Australia - Ewanius  besøkt 26.6. 2019.
 Bilder av arten. Besøkt 26.6. 2019
 

Bladbiller
Biller formelt beskrevet i 2002
Australias insekter
Dugg (band)

Dugg er et rockeband fra Oslo bestående av Erik Bakk (vokalist), Trond Holst (gitarist), Stian Traasdahl (bassist) og Jon Moslet (trommeslager).

Bandet ble startet i 2010, og i 2011 ble debut-EPen "Endelig" utgitt. Låten "Salt, søtt og syrlig" ble bandets første låt som fikk spilletid på radio. Siden den gang har Dugg utgitt ytterligere tre album.

I 2020 var bandet booket til festivaler og studioinnspilling av nytt album. Da Norge stengte ned grunnet pandemien covid-19, ble planene endret. Singelen "Oslo" om savnet av liv i hovedstaden ble utgitt etter innspilling hjemme. Ytterligere tre låter ble spilt inn i Urban Sounds studio i Oslo sent i 2020, og utgitt i 2021. Høsten 2021 spilte Dugg inn et nytt album i Peter Gabriels Real World Studios i England. Albumet "Motvekt" ble sluppet i mai 2022.

Diskografi

Album 
Endelig (EP) (2011)
Et hemmelig sted (2013)
Livet er dødelig (2016)
Fjernsyn (2019)
Motvekt (2022)

Singler 
Et hemmelig sted (2012)
En tid for alt (2013)
Du kan (2013)
Alt til rette (2015)
Akkurat nå (2015)
Askestøv (2016)
Livet er dødelig (2016)
Hør (2017)
Det er tomt (2018)
Ateistens død (2019)
Oslo (2020)
Bare kom (2021)
Si det fort (2021)
I repeat (2021)
Stemmen din (2022)
Flyter (2022)

Referanser

Eksterne lenker 
 DUGG på Facebook
 DUGG på YouTube
 DUGG på Spotify

Norske rockegrupper
Band etablert i 2010
Vinlønn

Vinlønn (Acer circinatum) er en lønneart fra vestlige Nord-Amerika. Bladene minner litt om vinblader.

Den er en løvfellende busk eller lite tre som blir 5–8 m høy. Greinene er ofte utoverliggende og kan da slå rot der de har kontakt med marka. Bladene er 5,5–9 cm lange, 7–13 cm brede og har 7–9 lapper som er innskåret ¼–½ av bladlengden. Lappene har skarptannet rand. Undersiden av bladet er lysegrønn og hårete langs de største nervene. Blomsterstanden er endestilt og består av 6–22 blomster. Blomstringstida er etter løvsprett, i mai–juni. Frukten er en dobbel samara der vinkelen mellom fruktene er 160–210°.

Vinlønn er utbredt langs stillehavskysten fra sørvestlige Britisk Columbia til nordlige California. Utbredelsen strekker seg fra kysten til Kaskadefjellene. Arten vokser som undervegetasjon i skog med douglasgran, vestamerikansk hemlokk, kjempetuja, lawsonsypress, sitkagran og purpuredelgran. I østskråningen til Kaskadefjellene finnes den på fuktige steder i skog med gullfuru. Den forekommer både på hogstflater og i moden skog. Vinlønn kan også være en dominerende art i rasmarker, ofte sammen med grønnor (subsp. sinuata). I undervegetasjonen vokser den sammen med blant annet rødhyll, asalspirea, nebbhassel, klaseberglyng, linnea og amerikatrollbær.

Om sommeren er bladverket viktig føde for mulhjort og wapiti. Vinlønn vokser ikke høyt til fjells, men den er viktig vinterføde for wapiti som vandrer ned i lavlandet. Mange fugler og småpattedyr eter frø, knopper og blomster.

Vinlønn dyrkes som prydplante i hager. I Norge kan den plantes til herdighetssone 4 eller 5, men den er lite brukt.

Galleri

Litteratur

Eksterne lenker 
 

Lønneslekten
Lyn Fotball Damer

Lyn Fotball Damer er et fotballag fra Oslo. Laget begynte i kvinnenes fjerdedivisjon i 2009, og siden 2018 har de spilt i den norske Toppserien for kvinner.

Klubben er en del av Lyn Fotball, som igjen er en del av allianseidrettslaget Ski- og Fotballklubben Lyn. Laget har Kringsjå kunstgress som hjemmebane, og draktfarger rød/hvit-blå-rød. Hovedtrener er Tom Stenvoll.

Historie 
I 2009-sesongen hadde Lyn for første gang påmeldt seniorlag for kvinner i 4. divisjon. I sin første sesong endte laget på en 2.-plass, før de året etter rykket opp etter hard kamp mot Stabæk 2 i toppen av tabellen. I 2011 vant Lyn sin avdeling i 3. divisjon, og i 2012 vant de sin avdeling i 2. divisjon og hadde dermed rykket opp tre år på rad.

2013-sesongen ble den første av totalt fem i 1. divisjon. Femteplass var fasiten etter første forsøk, før en sjetteplass og en ny femteplass fulgte de påfølgende sesongene. I 2016 tok man steget opp til en 2.-plass, som medførte kvalifiseringskamper mot Medkila som endte på 11. plass i Toppserien. Etter tap 0–2 hjemme tente en tidlig Lyn-skåring i Harstad håpet, men tap 3–4 og 3–6 totalt gjorde at Lyn forble i 1. divisjon ett år til.

I 2017-sesongen tok Lyn tabelltoppen i 1. divisjon i løpet av sommeren og ga den aldri fra seg igjen. 29. oktober 2017 ble datoen da det historiske opprykket til Toppserien ble et faktum, etter seier 1–0 over Åsane i Bergen.

I sin første sesong i Toppserien endte de på en 11.-plass og måtte ut i kvalifisering, der møtte de byrival Grei. Med seier 1–0 hjemme, og 4–0 borte var Lyn sikret ny sesong i Toppserien. I 2019-sesongen endte de på 10.-plass, men grunnet omleggingen fra 12 til 10 lag i Toppserien, måtte de for andre år på rad ut i kvalifisering. Med seier 5–0 borte mot Fløya i den første kampen, var de så å si sikret overlevelse allerede før den andre kampen, som endte med seier 2–1.

Etter at Toppserien gikk ned til 10 lag, var Lyn spådd en svært tøff sesong i 2020 etter å ha endt på kvalifiseringsplass de to foregående årene. Under ledelse av trener Ole Johan Aas overrasket det unge Lyn-laget og endte til slutt på en sterk 6.-plass.

Tabell

Spillerstall 
Oppdatert 26. september 2022

Utlånte spillere

Trenere

Tidligere sesonger

Referanser

Eksterne lenker 
Lyn Fotball Damers nettsider

Kvinnefotballag
Fotballklubben Lyn
Johann Peter Salomon

Johann Peter Salomon (1745–1815) var en tysk fiolinist, komponist og konsertorganisator.

Liv og virke 
Salomon spilte i ulike tyske hofforkestre før han i 1781 flyttet til London. Han spilte først i kvartetter, men bygde seg opp som impresario og fikk etterhvert stor betydning for byens musikkliv.

I 1790 var Salomon i Wien der han gav Joseph Haydn et lukrativt tilbud som innebar at Haydn oppførte sine nye symfonier med stort orkester i London. Den 58 år gamle Haydn var på det tidspunktet pensjonert etter at Esterhazys hofforkester var blitt nedlagt, så han slo til på tilbudet, noe som viste seg å bli en stor økonomisk og kunstnerisk suksess for ham. Under det første London-oppholdet skrev og uroppførte Haydn symfoniene nr. 93 til 98, under det andre symfoniene nr. 100 til 104. Alle bærer derfor tilnavnet London-symfoniene, men de siste kalles i blant også Salomon-symfoniene. Betegnelsen stammer ikke fra Haydn selv.

Salomon var fiolinsolist under uroppføringen av Haydns Sinfonia Concertante i B-dur for fiolin, cello, obo og fagott, opus 84, Hob. I:105 (1792), som Haydn skrev og oppførte under det første London-oppholdet.

Beethoven- og Salomon-familiene var naboer og venner i Bonn. Salomon flyttet fra Bonn før Ludwig van Beethoven ble født, men de ble kjent med hverandre under Salomons besøk i hjembyen. I et brev fra 1815 forhører Beethoven seg med Salomon om han kan formidle kontakt med en London-forlegger.

Salomon døde av skader han fikk etter et fall fra hest august 1815. Han ble gravlagt i Westminster under stor publikumsdeltakelse.

Referanser

Kilder

Eksterne lenker 
 

Klassisistiske komponister
Operakomponister
Kirkemusikkomponister
Tyske fiolinister
Tyske dirigenter
Tyske komponister
Personer rundt Ludwig van Beethoven
Transnistra

Transnistra er en svensk-dansk-belgisk dokumentarfilm fra 2019 av den svenske regissør Anna Eborn.

Handling 
I den lille byen Kamenka i Transnistria, en selvutnevnt stat beliggende mellom Ukraina og Moldova, henger en gruppe tenåringer ute ved floden. Tanja er den eneste jenta i gruppen og alle guttene ser ut til å være forelsket i henne og kjemper om hennes oppmerksomhet. De er alle arbeidsløse og har heller ikke avsluttet skolen, men tilbringer dagene med å bade og utforske forlatte bygninger mens de filosoferer over og drømmer om fremtiden.

Filmen er skutt på 16mm og vant en Dragon Award for beste nordiske dokumentar ved Göteborg Film Festival 2019.

Referanser

Eksterne lenker 
 

Svenske dokumentarfilmer
Danske dokumentarfilmer
Belgiske filmer
Dokumentarfilmer fra 2010-årene
2010-årene i Moldova
Dokumentarfilmer
Marcin Lubiejewski

Marcin Lubiejewski er en polsk volleyballspiller og -trener. I norsk volleyball har han spilt for, og trent, både Førde og Stod.

Førde 
Lubiejewski signerte for Førde sommeren 2012. I sin første sesong i norsk volleyball bidro han til at klubben vant Mizunoligaen, og var den spilleren som tok tredje flest poeng i serien. Sommeren 2013 ble Lubiejewski spillende trener for klubben, en rolle han hadde i to sesonger. I 2014 tapte klubben cupfinalen mot Tromsø.

Stod 
Sommeren 2015 forlot Lubiejewski Førde, og ble i stedet spillende trener for Stod. Stod var på dette tidspunktet nyopprykket til 1.divisjon. Våren 2017 rykket Stod, under Lubiejewskis ledelse, opp til Mizunoligaen. Laget spilte deretter to sesonger i Mizunoligaen, hvor Lubiejewski kombinerte rollene som diagonalspiller og hovedtrener. I sesongen 2018/19, hvor laget endte som nummer sju i grunnserien og nummer fem i sluttspillet, tok Lubiejewski fjerde flest poeng i Mizunoligaen, med 164.

Referanser

Polske volleyballspillere
Martin Olimstad

Martin Kløvfjell Olimstad (født 6. september 1997) er en norsk volleyballspiller som spiller for den belgiske klubben Techtum Achel. Olimstad spilte for Førde fra 2016 til 2021. Med Førde har han vunnet to seriegull og tre cupgull.

Innendørs volleyball 
I 2019 vant Førde «The Double». Samme sesong tok Olimstad 141 poeng, og ble nummer ni på toppscorerlisten i Mizunoligaen. Sesongen etter, i 2019/20, scoret han 225 poeng. Han endte dermed på 2.plass på toppscorerlisten, og fikk også plass på årets lag i Mizunoligaen.

Sandvolleyball 
Olimstad vant også sølv i NM i sandvolleyball i 2021 sammen med Lars Fredrik Tvinde.

Han har også spilt med blant annet Anders Mol og Mathias Berntsen.

Karrierestatistikk

Klubb

Referanser

Eksterne lenker 
 

Norske volleyballspillere